СОЁЛЫН БҮТЭЭЛЧ ҮЙЛДВЭРЛЭЛИЙГ ДЭМЖИХ ТУХАЙ

ХУУЛИЙН ТӨСЛИЙН ОЛОН НИЙТЭЭР ХЭЛЭЛЦҮҮЛСЭН БАЙДАЛ

Хууль тогтоомжийн тухай хуулийн 38.5.2 дахь заалтад заасны“Соёлын бүтээлч үйлдвэрлэлийг дэмжих тухай хууль”-ийн төслийг 2022 оны 11 сард Соёлын бүтээлч үйлдвэрийн сарын хүрээнд зохион байгуулсан Соёлын бүтээлч үйлдвэрлэлийн форумын хүрээнд 400 гаруй хүнийн хүрээнд, мөн 9 удаагийн хэлэлцүүлгийг 2022 оны 12 дугаар сарын 21-ний өдрөөс 2023 оны 1 дүгээр сарын 04-ний өдөр хүртэл зохион байгуулж, соёлын салбарын эрдэмтэн, судлаач, соёлын бүтээл үйлдвэрлэл эрхлэгчдийн 73 төлөөлөл оролцлоо.

|  |  |  |  |
| --- | --- | --- | --- |
| № | **Салбар** | **Өгсөн санал** | **Тусгасан байдал** |
| **1** | Соёлын өв  XII/21-ний өдөр, Лхагва гараг | 1. Мерчандайзийн гэрээний зохицуулалт, хэрэгжилтийг сайжруулах, үүний дагуу тариф тогтоох; 2. Соёлын бүтээлч үйлдвэрлэлийг дэмжих бүс, орон зай, газарзүйн байршлыг бүрдүүлэх; 3. Үүсмэл бүтээлийг зохицуулалтыг тусгах; 4. Соёлын өвийг хамгаалах хуультай нийцүүлэн зохицуулалтыг сайжруулах; 5. Соёлын бүтээлч үйлдвэрлэлийг дэмжих зөвлөл байгуулах; 6. Хуулийн төслийн 14.1.2 дахь заалтад “үзэсгэлэн арга хэмжээнд оролцох, зохион байгуулах” гэж нэмэх; 7. Соёлын бүтээлч үйлдвэрлэлийн бүс жишиг төв байгуулах. | Саналыг тусгасан.   1. Хуулийн төслийн 12 дугаар зүйлд саналыг тусгасан. 2. Хуулийн төслийн 27.1.3 дахь хэсэгт тусгасан. 3. Хуулийн төслийн 12 дугаар зүйлд саналыг тусгасан. 4. Соёлын өвийг хамгаалах тухай хуульд нэмэлт, өөрлөлт оруулж тусгасан. 5. Хуулийн төслийн 21.1.12 дахь заалтад “соёлын бүтээлч үйлдвэрлэлийн үндэсний зөвлөлийг төрийн байгууллага, дээд боловсрол, эрдэм шинжилгээний байгуулага, мэргэжлийн холбоодын төлөөллийн оролцоотой байгуулах, ажиллах журмыг батлах” талаар тусгасан. 6. Хуулийн төслийн 14.1.2-д “олон улсын арга хэмжээ, худалдааны үзэсгэлэнд оролцуулах, олон улсын арга хэмжээг Монгол Улсад зохион байгуулах” гэж зааж өгсөн. 7. Хуулийн төслийн 18.1 дэх хэсэгт саналыг тусгасан. |
| **2** | Дүрслэх урлаг  XII/22-ны өдөр, Пүрэв гараг | 1. Бүтээлийг гаалийн татвараас хөнгөлөх, том хэмжээний бүтээлийг хилээр гаргахад гаалийн болон тээвэр, логистикийн хөнгөлөлт, дэмжлэг үзүүлэх; 2. Уран бүтээлчдэд гаалийн татварын хөнгөлөлт үзүүлэх, ялангуяа орчин үеийн бүтээлийн материал бүтээгдэхүүнд ордог онцлог бүтээгдэхүүнд хөнгөлөлт үзүүлэх; 3. Дүрслэх урлагийн төрөлд уран барилга, уран баримлыг оруулах; 4. Дүрслэх урлагийн нэг томоохон хэлбэр нь уран барилга юм. Татварын 0.8 хувийг уран барилга, түүний санхүүжилтэд өгөх, Барилга, байгууламжтай холбоотой харилцаанд Барилгын хуулиар зохицуулах шаардлагагүй харин Соёлын тухай хуулиар зохицуулах; 5. Соёлын бодлогод дүрслэх урлагийг хөгжүүлэх талаар дэмжлэг үзүүлэх, улсын бодлогод тусгах, суурь урлагийг хөгжүүлэх, сургалтын бодлогод тусгах, 6. их дээд сургуулийн сургалтын хөтөлбөр, сургалтын агуулгад мэргэшсэн уран бүтээлчдийг сургах талаар тусгах; 7. Олон улсын фестивальд болон уралдаан тэмцээнд оролцоход хориглодог бүтээгдэхүүн буюу малын ноос, үс гэх мэт бүтээгдэхүүнп дэмжлэг үзүүлэх, боловсруулах салбартай бүтээлч үйлдвэрлэлийг уялдуулах; 8. Бүтээлийг урт хугацаатай болон тогтмол үзүүлэх нөхцөлөөр хангах; 9. Улсаас зарлагдаж байгаа уран бүтээлд тендер зарлах; 10. Хот төлөвлөлтөд уран бүтээлчид, мэргэжлийн байгууллагаар хөшөө, дурсгалыг хийлгэх, аймаг, нийслэлийн засаг дарга нарт үүрэгжүүлэх. Тухайлбал; 13 дугаар зууны хана болон хөшөө дурсгалын зүйлийн өнгө хэмжээ ижил байдаг. Хөшөө болон суварга янз бүрийн стандартгүй баригдаж байна. | Саналыг тусгасан.   1. Гаалийн албан татварыг хөнгөлөх, чөлөөлөх тухай хуульд нэмэлт оруулж, тусгасан.   Аж ахуйн нэгжийн орлогын албан татварын тухай хуульд нэмэлт оруулах тухай, Татварын ерөнхий хуульд нэмэлт, өөрчлөлт оруулах тухай хуульд нэмэлт оруулсан.   1. Гаалийн тариф, гаалийн татварын тухай хуулийн38.1.21 дахь заалтад “Монгол Улсад бүтээх боломжгүй том хэмжээний уран баримал, урлагийн бүтээлийг болон гадаад улс орноос Монгол Улсад авчрах соёлын өвийн хуулбар” гэж нэмэлт оруулсан. 2. Хуулийн төслийн 7.2 дахь хэсэгт саналыг тусгасан**.** 3. Хуулийн төслийн 7.2.3 дахь заалтад “дүрслэх урлаг, архитектур, дизайн, хувцас загвар, гар урлалтай холбоотой салбарууд” гэж тусгаж, мөн хуулийн 7.4 дэх хэсэгт “Соёлын бүтээлч үйлдвэрлэлийн хамрах хүрээ, үндсэн чиглэлийг Засгийн газар тогтооно” талаар тусгасан. 4. Хуулийн төслийн 7.3 дахь хэсэгт “Соёлын бүтээгдэхүүн, үйлчилгээг бий болгох, бүтээх, үйлдвэрлэх, түгээх үйл явцтай уядуулан нарийвчлан тодорхойлно” гэж тусгасан. 5. Хуулийн төслийн 9 дүгээр зүйлд Соёлын бүтээлч үйлдвэрлэлийн салбарт мэргэшсэн хүний нөөцийг бэлтгэх, давтан сургах, мэргэшүүлэх сургалт-үйлдвэрлэлийн уялдааг хангасан тогтолцоог мэргэшлийн үндсэн бэлтгэх талаар тусгасан. 6. Хуулийн төслийн 22.2 дахь хэсэгт тусгасан. 7. Хуулийн төслийн 4.1.9, 17.1.1 дэх заалтад “соёлын бүтээлч үйлдвэрлэлийн кластер, парк, цогцолбор, инкубатор байгуулахад дэмжлэг үзүүлэх” гэж бүтээлийг урт хугацаатай тогтмол үзүүлэх нөхцөлийг бүрдүүлсэн. 8. Засгийн газрын тусгай сангийн тухай хуульд өөрчлөлт оруулах тухай, Төрийн болон орон нутгийн хөрөнгөөр бараа, ажил үйлчилгээ худаддан авах тухай хуульд энэ зохицуулалтыг нарийн тусгасан. 9. Хуулийн төслийн 18.1 дэх хэсэгт тусгасан. |
| **3** | Архитектур  I/03-ны өдөр, Мягмар гараг | 1. Соёлын бүтээлч үйлдвэрлэлийг дэмжих хуулийн төсөлтэй холбогдуулан Барилгын тухай хуульд нэмэлт оруулах.  * Үндэсний үнэт зүйлийг илэрхийлэх. Барилгын тухай хуулийн 11 дүгээр зүйлийн 11.1.8 дахь заалтад Шинээр барих, сэргээн засах, түүхийн дурсгалт барилга байгууламжийн эзэлхүүнт орон зай, орчин, нүүр талд үндэсний агуулга, хэлбэр, дүр төрхийг илэрхийлсэн концепци, шинэ талд үндэсний агуулга, хэлбэр, дүр төрхийг илэрхийлсэн концепци, шинэ санаа, шийдэл гаргах, архитектурын бүтээл туурвиж бий болгох. * Мөн хуулийн 11.1.6 дахь заалтад Соёлын бүтээгдэхүүний агуулга хангасан барилга байгууламж, цогцолбор, түүхийн дурсгалт босгомж, байгууламж   Соёлын бүтээлч үйлдвэрлэлийг дэмжих хуулийн төсөлтэй холбогдуулан Хот байгуулалтын тухай хуульд нэмэлт оруулах.   1. Хот байгуулалтын тухай хуульд хот төлөвлөлт, хот байгуулалтын үйл ажиллагаанд соёлын өвийг сурталчлах, соёлын бүтээлч үйлдвэрлэлийг дэмжих үндэсний агуулгыг илэрхийлсэн хэлбэр, дүр төрхтэй бүс нутаг, суурин газар, аялал жуучлалын орчин төлөвлөж хэрэгжүүлэх.  * Ерөнхий төлөвлөгөө, тохижилт, барилга байгууламжийн архитектур төлөвлөлтөд үндэсний хэлбэр, хэв маяг, дүр төрхийг илэрхийлсэн шийдэл тусгасан эсэх. | 1. Барилгын тухай хуулийн 11.1.8 дахь хэсэгт “шинээр барилга барих, сэргээн засах, түүхийн дурсгалт барилга байгууламжийн эзэлхүүнт орон зай, орчин, нүүр талд үндэсний агуулга, хэлбэр, дүр төрхийг илэрхийлсэн үзэл баримтлал, шинэ талд үндэсний агуулга, хэлбэр, дүр төрхийг илэрхийлсэн үзэл баримтлал, шинэ санаа, шийдэл гаргах, архитектурын бүтээл туурвиж бий болгох, төлөвлөх” гэж нэмэлт оруулсан. 2. Хот байгуулалтын тухай хуулийн 17.3 дахь хэсэгт “Хот байгуулалтын тухай хуулийн 10 дугаар зүйлийн 10.1.2 дахь заалтын “санал гаргах” гэсний өмнө “ерөнхий төлөвлөгөө, тохижилт, барилга байгууламжийн архитектур төлөвлөлтөд үндэсний хэлбэр, хэв маяг, дүр төрхийг илэрхийлсэн шийдэл тусгах” гэж нэмэлт оруулсан. |
| **4** | Дижитал контент, тоглоом хөгжүүлэлт  I/03-ны өдөр, Мягмар гараг | 1. Старт-ап, эхлэлийн бизнест зориулсан татварын таатай орчныг бүрдүүлэх. 2. Соёлын бүтээлч үйлдвэрлэл, технологийн эхлэлийн хөрөнгө өндөртэй бизнесийг дэмжих хөрөнгө оруулалт, зээлийн таатай орчныг бүрдүүлэх. a.Хөрөнгө оруулагч этгээдэд (венчур капитал, крауд фандинг зэрэг) татварын болон бусад таатай нөхцлүүдийг санал болгох b. Төрийн хувийн өмчийн хамтарсан венчур капитал компанийг байгуулах с.Зээлийн шалгуур үзүүлэлтийг багасгах (ирээдүйн орлого дээр таамаглах, шаардлагатай бол төр баталгаа гаргах) 3. Соёлын бүтээлч үйлдвэрлэлийн дундын менежментийн тогтолцоог бий болгох (Финландын жишээ) a.Кластер тогтолцоог төрөл бүрээр нарийвчлан тодорхойлж, зохицуулалтын эрх зүйн орчныг бий болгох. b. Хамтын хөрөнгө оруулалтын зохицуулалтыг бий болгох с. Жишиг төслийн шаардлага, шалгууруудыг гаргах 4. Соёлын бүтээлч үйлдвэрлэлийн дата баазыг бүрдүүлэх эрх зүйн орчныг бий болгох, дата баазыг удирдан зохион байгуулах, хараат бус дундын менежментийн тогтолцоог бий болгох. 5. Гадаад улсад оюуны өмчөө бүртгүүлэх бололцоог бүрдүүлэх а.Оюуны өмчийг хөрөнгөөр бүртгүүлэх, үнэлгээ хийх тогтолцоог сайжруулах b.Оюуны өмчийг гадаад улсад бүртгүүлэх зардалд төрөөс дэмжлэг үзүүлэх (Канад улсын жишээ) (Ингэснээр монгол оюуны өмчийг монголдоо үлдээх боломж) c.Оюуны өмчийн итгэмжлэгдсэн төлөөлөгчдийн олон улсын харилцааг дэмжих, сайжруулах эрх зүйн орчныг бүрдүүлэх 6. Гадаад улсын паблишинг, дистрибьютер байгууллагуудтай харилцах харилцаа болон олон улсаас аутсорсинг хийхийг улсын түвшинд дэмжих a. Соёлын бүтээлч үйлдвэрлэлийн олон улсын холбоонд элсэх (Украйн улсын жишээ) (Creative Europe зэрэг b.Олон улсын үзэсгэлэн, яармагт оролцох зардлыг улсаас даах, тэтгэлэг олгох (Герман улсын жишээ) c. Олон улсын үзэсгэлэн, яармагт оролцох этгээдүүдийн виз хурдан, шуурхай гарах боломжит зохицуулалтыг хийх. d.Ре-импортын татвараас чөлөөлөх. e. Улс хоорондын экспорт, импортын татварын таатай тохиролцоонуудыг хийх f. Улс хоорондын соёлын бүтээлч үйлдвэрлэлийн бүтээгдэхүүн солилцооны тохиролцоог хийх. g.Гадаадын олон улсад хүлээн зөвшөөрөгдсөн компаниудтай хамтран ажиллах, аутсорсинг хийхэд тэтгэлэг олгох 7. Тэтгэлэг олгох төслүүдийн шалгуур, үзүүлэлт хувь хэмжээг нарийвчлан тогтоож, обьектив болгох. Уралдаанаар олгох бус байнгын болгож журамлах. 8. Хүний нөөцийг чадавхижуулах, мэдлэг хуваалцах уралдаан, эвентүүдийг төрийн чиглүүлэг, дэмжлэгтэйгээр хувийн хэвшил удирдан зохион байгуулахаар зохицуулалтыг хийх. Хүний нөөцийн чадавхижуулалтын олон улсын болон дотоодын тэтгэлэгт хөтөлбөрүүдийг дотоодын соёлын бүтээлч салбарын ажлын байртай уялдуулсан төр, хувийн хэвшлийн хамтарсан зохицуулалтыг хийх. 9. Олон улсын платформд бүтээлээ тавих гарцыг бий болгох: а. Бүтээгдэхүүн нийлүүлэх стратегийн гэрээг төрийн дэмжлэгтэйгээр хийх. b.Олон улсын продюсингийн компаниудтай хамтарсан төслүүдийг дэмжих. | 1. Хуулийн төслийн 13.1 дэх хэсэгт “Төсөв, хөрөнгө оруулалт, санхүүжилт, хөнгөлттэй зээлийн дэмжлэгийг дараах хэлбэрээр үзүүлж болно” гэж мөн 13.1.5 дахь заалтад “татварын дэмжлэг үзүүлэх” гэж тус тус тусгагдсан. 2. Хуулийн төслийн 13 дугаар зүйлд “Төсөв, хөрөнгө оруулалт, санхүүжилт хөнгөлттэй зээлийн дэмжлэг”, Хөрөнгө оруулалтын тухай хуульд нэмэлт оруулах тухай хуульд тусгагдсан. 3. Хуулийн төслийн 26.1.2 дахь заалтад “соёлын бүтээлч үйлдвэрлэлийн дэд бүтэц, парк, цогцолбор, кластер, инкубатор байгуулах, нутаг дэвсгэрийн онцлогт нийцсэн соёлын бүтээгдэхүүн, үйлчилгээг бий болгох, хөгжүүлэх, бүтээх, үйлдвэрлэх, түгээхэд дэмжлэг үзүүлэх, санхүүжүүлэх, сурталчлах арга хэмжээ авах”, мөн хуулийн 27.1.3 дахь заалтад “соёлын бүтээлч үйлдвэрлэлийн дэд бүтэц, цогцолбор, кластер, инкубаторыг байгуулах төлөвлөлтийг аймаг, нийслэл, сум, дүүргийн газар зохион байгуулалтын төлөвлөгөө, орон нутгийн хөгжлийн хэсэгчилсэн ерөнхий төлөвлөгөөнд тусгахад мэргэжлийн дэмжлэг үзүүлэх” гэж тус тус аймаг, нийслэлийн соёл урлагийн газрын даргын бүрэн эрхэд тусгасан. 4. Хуулийн төслийн Хоёрдугаар бүлэгт “Соёлын бүтээлч үйлдвэрлэлийг төрөөс дэмжих” талаар тусгасан. 5. Хуулийн төслийн 12 дугаар зүйлд “Оюуны өмчийн хамгаалалтын дэмжлэг” гэж тусгасан. 6. Хуулийн төслийн 22.2 дахь хэсэгт “Соёлын бүтээлч үйлдвэрлэлийн брэндийг хөгжүүлж, олон улсын зах зээлд гаргах, өргөжүүлэхэд дэмжлэг үзүүлэх, нэр хүндтэй олон улсын үзэсгэлэн, уралдаан, наадам зэрэг арга хэмжээнд оролцоход дэмжлэг үзүүлэх арга хэмжээг Монгол Улсын гадаад улс дахь Элчин сайдын яамтай хамтран зохион байгуулна” гэж тусгасан. 7. Хуулийн төслийн Гуравдугаар бүлэгт “Төр, хувийн хэвшлийн түншлэл, хамтын ажиллагаа” тусгасан. 8. Хуулийн төслийн 9 дүгээр зүйлд “Хүний нөөцийн дэмжлэг”-ийн талаар тусгаж, Монгол Улсад шаардлагатай тэргүүлэх чиглэлийн мэргэжлийн жагсаалт, Засгийн газар хоорондын гэрээтэй орнуудад тэтгэлгээр сургах хөтөлбөрүүдийг Боловсролын тухай хуульд нийцүүлэх талаар тусгасан. 9. Хуулийн төслийн 17.5.5 дахь заалтад “олон улсын үзэсгэлэн худалдаанд оролцуулах” гэж, мөн хуулийн 22.2 дахь хэсэгт “Соёлын бүтээлч үйлдвэрлэлийн брэндийг хөгжүүлж, олон улсын зах зээлд гаргах, өргөжүүлэхэд дэмжлэг үзүүлэх, нэр хүндтэй олон улсын үзэсгэлэн, уралдаан, наадам зэрэг арга хэмжээнд оролцоход дэмжлэг үзүүлэх арга хэмжээг Монгол Улсын гадаад улс дахь Элчин сайдын яамтай хамтран зохион байгуулна” гэж тус тус тусгасан. |
| **5** | Дуу, хөгжим    I/03-ны өдөр  Мягмар гараг | 1. Оюуны өмчийн зохицуулалтын талаар тусгах; 2. Нэгдсэн судалгаа хийж, бүртгэл хөтлөх; 3. Төрийн өмчийн тайзан дээрх зохиогчийн эрхийн асуудлыг нарийвчлах; 4. Оюуны өмч, зохиогчийн эрхийн бүртгэлийг сайжруулах; 5. Оюуны өмчийн үнэлгээчин, итгэмжлэгдсэн төлөөлөгчдийн тоо нэмэгдүүлэх; 6. Олон улсын зах зээлд бүтээл туурвиж буй уран бүтээлчдийг дэмжих талаар тусгах; 7. Бүртгэл, хяналтын систем хөгжүүлэлтэд оюуны өмчийн бүртгэл, мэдээллийг тодорхой тусгах. | Хуулийн төслийн 12 дугаар зүйлд “Оюуны өмчийн хамгаалалтын дэмжлэг”-ийг тусгаж, дараах арга хэмжээг хэрэгжүүлэхээр тусгасан. Үүнд:   * оюуны өмчийн эрх зүйн талаарх олон нийтийн мэдлэгийг дээшлүүлэх, эрхийн зөрчилгүй соёлын бүтээгдэхүүн, үйлчилгээний хэрэглээг дэмжих чиглэлээр соён гэгээрүүлэх арга хэмжээ зохион байгуулах; * соёлын бүтээлч үйлдвэрлэл эрхлэгчийн мэдлэгийг дээшлүүлэх, сургалт зохион байгуулах, мэдээллээр хангах; * соёлын бүтээлч үйлдвэрлэл эрхлэгчийн оюуны өмчийг бүртгэх, хамгаалах, олон улсын эрхийн хамгаалалтын хүсэлт гаргахад дэмжлэг үзүүлэх; * соёлын бүтээгдэхүүн, үйлчилгээг хууль бусаар хуулбарлах, түгээхээс урьдчилан сэргийлэх; * оюуны өмчийн эрхийг эдийн засгийн эргэлтэд оруулахтай холбоотой санал боловсруулж эрх бүхий байгууллагад хүргүүлэх, дэмжлэг үзүүлэх; * соёлын бүтээлч үйлдвэрлэлийн үр дүнд бий болсон оюуны өмчид үнэлгээ хийх, зах зээлд сурталчлан таниулах, хөрөнгө оруулалтад татах. |
| **6** | Тайзны урлаг  I/03-ны өдөр Мягмар гараг | 1. Татварын хөнгөлөлтийг нэг бүрчлэн задалж тусгах; 2. Дүрэм, журмаар зохицуулах зохицуулалтыг нарийн тусгах, оролцогчдыг нээлттэй оролцуулах, дүрэм журамд төрийн байгууллагын оролцоог тодорхой болгох; 3. Хамтын удирдлагын байгууллагын тогтолцоог тусгах; 4. Соёлын бүтээлч үйлдвэрлэлийн дэд бүтцийг нэмэгдүүлэх; 5. Циркийн урлагийн хамтын бүтээлийн талаар тусгах. | 1. Татварын дэмжлэгийн зохицуулалтыг өөрчлөн, нэмэлт саналыг дахин авсан. Соёлын бүтээлч үйлдвэрлэлийн салбарыг аж үйлдвэрлэлийн бусад салбартай өрсөлдөхүйц хэмжээнд хүргэхийн тулд эхний ээлжинд төрөөс татварын хөнгөлөлт, дэмжлэг үзүүлэх, соёлын бүтээлч үйлдвэрлэлийг хөгжүүлэх, импортыг орлох, экспортод чиглэсэн нэмүү өртөг шингэсэн бүтээгдэхүүн, үйлчилгээний төрлийг нэмэгдүүлэх зайлшгүй шаардлагатай юм. 2. Соёлын бүтээлч үйлдвэрлэлийг дэмжих тухай хуульд Засгийн газрын батлах 11 журам, Засгийн газрын гишүүд хамтран батлах 2, Соёлын сайд батлах 2 журмыг боловсруулахдаа оролцогчдоос нээлттэй санал авах юм. 3. Хуулийн төслийн 12.5, 12.6 дахь хэсэгт тусгасан. 4. Хуулийн төслийн 18.1 дэх хэсэгт тусгасан. 5. Хуулийн төслийн 7.2 дахь хэсэгт тусгасан. |
| **7** | Утга зохиол, ном хэвлэл  I/03-ны өдөр, Мягмар гараг | 1. Техник, тоног төхөөрөмжийг гааль татварын хөнгөлөлтөөс чөлөөлөх; 2. Үндэсний кино, ном хэвлэлийн татварыг чөлөөлөх; 3. Оюуны өмчийг хамгаалалтыг сайжруулах, үйлдвэрлэгчдийн эрхийг хамгаалах. Тухайлбал; бүтээгдэхүүн хулгайлахаас урьдчилан сэргийлэх. 4. Технологийг худалдан авах, гадаадаас нарийн мэргэшлийн гадаад иргэнийг авч ажиллуулахад дэмжлэг үзүүлэх талаар тусгах; 5. Төрийн байгууллагуудын татвар, нийгмийн даатгалын шимтгэлийг нарийвчлах, дахин татвар төлөхгүй байх нөхцөлийг бүрдүүлэх; 6. Казиногийн албан татварын 5 хувийг соёлын байгууллагад дэмжлэг үзүүлэх, энэ хэлбэрийг аялал жуулчлалын салбарт тусгах, мөн олон улсын байгууллагын төсөл хөтөлбөрийн дэмжлэгт тусгагдсан төсвийн 20 хувийг соёл, урлагийг дэмжихэд гэж тусгах; 7. Энэ хуулийг дагалдаж гарах Эрүүгийн хуульд оюуны өмчийг дотооддоо хулгайлсан тохиолдолд хариуцлага тооцох зохицуулалтыг тусгах; 8. Олон улсын зах зээлд үндэсний бүтээлийг гаргахад дэмжлэг үзүүлэх, татвараас хөнгөлөх, дэмжлэг үзүүлэх. | 1. Нэмэгдсэн өртгийн албан татвараас чөлөөлөх тухай хуулийн төсөлд тусгасан. 2. Соёлын бүтээлч үйлдвэрлэлийн салбарыг аж үйлдвэрлэлийн бусад салбартай өрсөлдөхүйц хэмжээнд хүргэхийн тулд эхний ээлжинд төрөөс татварын хөнгөлөлт, дэмжлэг үзүүлэх, соёлын бүтээлч үйлдвэрлэлийг хөгжүүлэх, импортыг орлох, экспортод чиглэсэн нэмүү өртөг шингэсэн бүтээгдэхүүн, үйлчилгээний төрлийг нэмэгдүүлэх зайлшгүй шаардлагатай юм. 3. Оюуны өмчийн тухай хуульд заасан оюуны өмчийн мэдээллийн нэгдсэн сан, оюуны өмчийн асуудал хариуцсан төрийн захиргааны байгууллагын зохиогчийн эрх болон түүнд хамаарах эрхийн мэдээллийн нэгдсэн сан нь оюуны өмчийн нэгдсэн ангилал, индекс, стандарт, баримт бичгийн шаардлага болон хуульд заасны дагуу бүрдүүлж, боловсруулж, хадгалсан оюуны өмчийн цаасан болон цахим мэдээллийн бүрдэл байхаар байна. Ийнхүү бүрдүүлэн хадгалсан бүрдлийг Соёлын бүтээлч үйлдвэрлэлийг дэмжих хуулийн төсөлд заасан системтэй холбох боломжтой бөгөөд хуулийн төсөлд заасан систем нь арилжааны зорилгоор ашиглах тохиолдлыг бүртгэх юм. 4. Хуулийн төслийн 9 дүгээр бүлэгт “Хүний нөөцийн хөгжлийн дэмжлэг”-ийг тусгасан. 5. Дагалдан гарах Татварын ерөнхий хуульд тусгасан. 6. Аж ахуйн нэгжийн орлогын албан татварын тухай хуульд нэмэлт оруулах тухай хуульд тусгасан. 7. Дагалдан гарах Зөрчлийн тухай хууль, Зөрчил шалган шийдвэрлэх тухай хуульд нэмэлт оруулахаар тус тус заасан. 8. Хуулийн төслийн 14 дүгээр зүйлд “Мэдээлэл солилцох, олон улсын зах зээлд нэвтрэхэд үзүүлэх дэмжлэг”-ийн талаар тусгасан. |
| **8** | Хувцас загвар  I/04-ний өдөр, Лхагва гараг | 1. Оюуны өмчийн хамгаалалт, лиценз, лояалти хэрэгжилтийг хангах; 2. Татварын тухай хууль дээр энэхүү хууль хэрэгжиж эхлэх үеэс хөнгөлөлтийг зөвхөн шинэ компани гэлтгүй тогтвортой үйл ажиллагаа эрхэлж буй компани брэндүүдэд үзүүлэх; 3. Соёлын бүтээлч үйлдвэрлэлд хэрэглэгддэг боловч Монгол улсад үйлдвэрлэгддэггүй түүхий эдэд оногдох гаалийн албан татварыг чөлөөлөх; 4. Кластер хаб бий болгох. | 1. Хуулийн төслийн 12 дугаар зүйлд Оюуны өмчийн дэмжлэгийн талаар тусгасан. 2. Хуулийн төслийн 17 дугаар зүйлд “Соёлын бүтээлч үйлдвэрлэлийг хөгжүүлэх зохион байгуулалтын хэлбэр”, Гуравдугаар бүлэгт “Төр, хувийн хэвшлийн түншлэл, хамтын ажиллагаа” тусгасан. 3. Дагалдан гарах Соёлын бүтээлч үйлдвэрлэлийг дэмжих тухай хуулийг дагаж мөрдөх журмын тухай хуульд тусгасан. 4. Хуулийн төслийн 17 дугаар зүйлд “Соёлын бүтээлч үйлдвэрлэлийг хөгжүүлэх зохион байгуулалтын хэлбэр” гэж тусгасан. |

Хууль тогтоомжийн тухай хуулийн 38 дугаар зүйлд заасны дагуу Соёлын бүтээлч үйлдвэрлэлийг дэмжих тухай хуулийн төсөл, үзэл баримтлал, хуулийн төслийн хэрэгцээ, шаардлагыг урьдчилан тандан судалсан судалгааны тайлан, хуулийн төслийн үр нөлөөг үнэлэх судалгааны тайлан, хуулийн төсөлд хийсэн зардлын тооцооны тайланг зэргийг 2022 оны 12 дугаар сарын 01-ний өдөр иргэд, олон нийтэд нээлттэй байдлаар нийтэллээ.

Тус хуулийн төслийг 1143 хүн үзэж, танилцсан байна.

Холбоос: <https://moc.gov.mn/news/SBU_demjihtusul>